**Vedtekter for Sabeels og Kairos i Norge**

§ 1 Navn

Organisasjonens fulle navn er:

*Sabeel og Kairos i Norge – økumenisk forum for fred i Palestina og Israel.*

Til daglig er *Sabeel og Kairos i Norge* tilstrekkelig som juridisk betegnelse.

§ 2 Formål

Organisasjonens formål er å støtte palestinske kristne og organisasjonen Sabeel i Palestina og Israel, og gjennom teologisk studium, politisk debatt og offentlige, ikke-voldelige aksjoner, å arbeide for rettferdig fred i Palestina og Israel, med forankring i folkeretten. Arbeidet i Sabeel skjer i samarbeid mellom enkeltmennesker, og engasjerer menigheter, organisasjoner og politikere.

§ 3 Medlemmer

Medlemmer av *Sabeels Venner i Norge* er enkeltpersoner som ønsker å støtte organisasjonens formål og arbeid og som gir et årlig bidrag som minst dekker kontingenten fastsatt av styret. Medlemmer får tilsendt informasjon og tidsskriftet «Cornerstone» og kan delta på årsmøtet (se § 4) med tale- og stemmerett.

*Utmelding*

Utmelding skjer normalt ved aktiv utmelding. Ved opphør av betaling av kontingent i 2 år skal styret anse at utmelding har skjedd.

§ 4 Årsmøte

1. Årsmøtet er organisasjonens høyeste organ og avholdes årlig. Alle medlemmer har én stemme hver på årsmøtet.
2. Årsmøtet velger styreleder, regnskapsfører, styremedlemmer, varamedlemmer, valgkomité og revisor.
3. Valgkomité for styret består av to medlemmer, som velges av årsmøtet etter innstilling fra styret.
4. Årsmøtet godkjenner styrets årsrapporter og regnskap, vedtar rammene for organisasjonens budsjett og behandler innkomne forslag. Vedtak treffes ved alminnelig flertall med mindre annet er bestemt (§ 6).
5. Styret innkaller til årsmøte med minst 4 ukers varsel. Frist for forslag om vedtektsendringer er 3 uker før årsmøtet. Frist for å fremme andre saker til årsmøtet er 2 uker. Sakspapirer sendes ut minst 1 uke før årsmøtet.
6. Styret kan innkalle til ekstraordinært årsmøte. En gruppe bestående av minst 10 % av medlemmene kan kreve at det innkalles til ekstraordinært årsmøte.
7. Årsmøtet kan innvilge møte- og talerett, men ikke stemmerett, også for ikke-medlemmer.

§ 5 Styret

1. Styret leder organisasjonen *Sabeels Venner i Norge* mellom årsmøtene. Styret iverksetter årsmøtets vedtak, utarbeider årsrapporter og fører forsvarlig regnskap. Styret legger fram prinsipielle budsjettrammer for bruken av innsamlede midler.
2. Styret består av leder, 3 - 5 medlemmer og 1 - 2 varamedlemmer som velges for to år av gangen med mulighet for gjenvalg. Dersom det er nødvendig for å sikre kontinuitet kan ett eller flere styremedlemmer få forlenget sin periode med ett år. Leder velges av årsmøtet for ett år av gangen, og for øvrig konstituerer styret seg selv innenfor rammene i § 4b.
3. Styret innkalles av styrets leder minst 3 ganger i året. Styret er vedtaksdyktig når halvparten av styret, inkludert enten leder eller nestleder, er til stede. Vedtak fattes med alminnelig flertall, og ved stemmelikhet har leder/nestleder dobbeltstemme.
4. Organisasjonens signatur tegnes av styrets leder og ett oppnevnt styremedlem i fellesskap. Styret meddeler prokura.

§ 6 Vedtektsendringer

Vedtektene kan endres av årsmøtet med 2/3 flertall av avgitte stemmer.

§ 7 Oppløsning

Oppløsning av organisasjonen vedtas av årsmøtet med 2/3 flertall av avgitte stemmer. Forslag om oppløsning må sendes ut med sakspapirene. Eventuelle gjenværende midler skal tilfalle Sabeels hovedkontor eller disponeres til et formål som er i samsvar med organisasjonens hovedformål. Årsmøtet avgjør innenfor disse rammer hva pengene skal brukes til.

Vedtatt på toårsmøtet 20. januar 2016; revidert på årsmøtet 20. oktober 2020.

Styrets forslag til endring av § 5b:

Fra

Styret består av leder, 2 - 4 medlemmer og 1 - 2 varamedlemmer som velges for to år av gangen med mulighet for gjenvalg. Dersom det er nødvendig for å sikre kontinuitet kan ett eller flere styremedlemmer få forlenget sin periode med ett år. Leder og regnskapsfører velges av årsmøtet, og for øvrig konstituerer styret seg selv innenfor rammene i § 4 b).

Til

Styret består av leder, **3 - 5** medlemmer og 1 - 2 varamedlemmer som velges for to år av gangen med mulighet for gjenvalg. Dersom det er nødvendig for å sikre kontinuitet kan ett eller flere styremedlemmer få forlenget sin periode med ett år. **Leder velges av årsmøtet for ett år av gangen**, og for øvrig konstituerer styret seg selv innenfor rammene i § 4 b).

1. **Vedtektsendringer**

Styret forslo en vedtektsendring av § 5b

Fra gammel formulering:

*Styret består av leder, 2 - 4 medlemmer og 1 - 2 varamedlemmer som velges for to år av gangen med mulighet for gjenvalg. Dersom det er nødvendig for å sikre kontinuitet kan ett eller flere styremedlemmer få forlenget sin periode med ett år. Leder og regnskapsfører velges av årsmøtet, og for øvrig konstituerer styret seg selv i innenfor rammene i § 4b.*

**Vedtektsendringen ble vedtatt.**